[pic] | COMISIA COMUNITĂŢILOR EUROPENE |

Bruxelles, 2.6.2006

COM(2006) 262 final

2003/0059 (COD)

Propunere modificată de

DIRECTIVĂ A PARLAMENTULUI EUROPEAN ŞI A CONSILIULUI

privind suporţii articulaţi pentru autovehiculele cu două roţi (Versiune codificată)

(prezentată de Comisie în conformitate cu articolul 250 alineatul (2) din Tratatul CE)

EXPUNERE DE MOTIVE

1. La 31 martie 2003, Comisia a prezentat o propunere de Directivă a Parlamentului European şi a Consiliului de codificare a Directivei 93/31/CEE a Consiliului, din 14 iunie 1993 privind suporţii articulaţi pentru autovehiculele cu două roţi[1].

În avizul său din 26 iunie 2003, Grupul consultativ al serviciilor juridice, creat în temeiul Acordului interinstituţional din 20 decembrie 1994 privind metoda de lucru accelerată pentru codificarea oficială a textelor legislative[2] a declarat că propunerea menţionată la punctul 1 se limitează efectiv la o codificare pură şi simplă, fără o modificare de substanţă a actelor care fac obiectul codificării.

2. Având în vedere noile modificări care au fost aduse între timp propunerii iniţiale menţionate la punctul 1, Comisia a hotărât să prezinte – în conformitate cu articolul 250, alineatul 2, din Tratatul CE - o propunere modificată de codificare a directivei în cauză.

Această propunere modificată ţine în egală măsură cont de adaptările pur redacţionale sau formale sugerate de Grupul consultativ al serviciilor juridice şi care s-au dovedit fondate[3]. Acestea reiau în egală măsură rectificativul care a fost adusă Directivei 93/31/CEE[4].

3. În raport cu propunerea menţionată la punctul 1, schimbările aduse de prezenta propunere modificată sunt următoarele:

Considerentul (1) se modifică după cum urmează:

„Directiva 93/31/CEE a Consiliului din 14 iunie 1993, privind suporţii articulaţi pentru autovehiculele cu două roţi[5], prevăd caracteristicile tehnice privind designul si construcţia autovehiculelor cu două roţi privind dispozitivele de susţinere pentru pasageri. Aceste cerinţe tehnice vizează apropierea legislaţiilor statelor membre în vederea aplicării, pentru fiecare tip de vehicul, a procedurii de omologare CE de tip, prevăzută de Directiva 2002/24/CE a Parlamentului European şi a Consiliului din 18 martie 2002 privind omologarea autovehiculelor cu două sau trei roţi si de abrogare a directivei 92/61/CEE[6] a Consiliului. Directiva 93/31/CEE a fost modificată de mai multe ori şi[7] în mod substanţial. Este necesar, din motive de claritate şi de raţionalizare, să se codifice directiva menţionată.”

Considerentele(2),(3) si (4) se elimină.

Considerentul (5) se modifică după cum urmează:

„Această Directivă este una din directivele distincte în legătură cu procedura de omologare de tip CE prevăzută de Directiva 2002/24/CE. Prin urmare, dispoziţiile Directivei 2002/24/CE privind sistemele de vehiculele cu două sau trei roţi, componentele şi unităţile lor tehnice separate, se aplică prezentei directive.”

Se adaugă articolul 6 paragraful (2):

„Prezenta directivă se aplică din 1 noiembrie 2004.”

Anexa I, punctul 3.1.1.3.2 se citeşte cum după cum urmează:

„3.1.1.3.2.când vehiculul se mişcă înainte, ca rezultat al acţiunii deliberate a conducătorului;”

Anexa I, punctul 3.1.2: Rectificarea se aplică doar versiunii Germane.

4. În scopul facilitării lecturii şi examinării, textul complet al propunerii de codificare astfel cum a fost modificată este prezentat mai jos.

ê 93/31/EEC

2003/0059 (COD)

Propunere modificată de

DIRECTIVĂ A PARLAMENTULUI EUROPEAN ŞI A CONSILIULUI

privind suporţii articulaţi pentru autovehiculele cu două roţi

(Text cu relevanţă pentru SEE)

PARLAMENTUL EUROPEAN ŞI CONSILIUL UNIUNII EUROPENE,

având în vedere Tratatul de instituire a Comunităţii Europene, în special articolul 95,

având în vedere Directiva 2002/24/CE a Parlamentului European şi a Consiliului din 18 martie 2002 privind omologarea de tip a autovehiculelor cu două sau trei roţi şi abrogând Directiva 92/61/CEE a Consiliului[8],

având în vedere propunerea Comisiei,

având în vedere avizul Comitetului Economic şi Social European[9],

în conformitate cu procedura prevăzută la articolul 251 din tratat[10],

întrucât:

ê

1. Directiva 93/31/CEE a Consiliului din 14 iunie 1993, privind suporţii articulaţi pentru autovehiculele cu două roţi[11], prevăd caracteristicile tehnice privind designul si construcţia autovehiculelor cu două roţi privind dispozitivele de susţinere pentru pasageri. Aceste cerinţe tehnice vizează apropierea legislaţiilor statelor membre în vederea aplicării, pentru fiecare tip de vehicul, a procedurii de omologare CE de tip, prevăzută de Directiva 2002/24/CE a Parlamentului European şi a Consiliului din 18 martie 2002 privind omologarea autovehiculelor cu două sau trei roţi si de abrogare a directivei 92/61/CEE[12] a Consiliului. Directiva 93/32/CEE a fost modificată de mai multe ori şi[13] în mod substanţial. Este necesar, din motive de claritate şi de raţionalizare, să se codifice directiva menţionată.

ê 93/31/EEC considerentul 1 (adaptat)

Piaţa internă cuprinde un spaţiu fără frontiere interne, în care este asigurată libera circulaţie a mărfurilor, persoanelor, serviciilor şi capitalurilor; întrucât trebuie adoptate măsurile necesare în acest scop;

ê 93/31/EEC considerentul 2 (adaptat)

În ceea ce priveşte suporţii articulaţi, autovehiculele cu două roţi trebuie, în fiecare stat membru, să prezinte anumite caracteristici tehnice stabilite prin dispoziţii obligatorii care diferă de la un stat membru la altul; întrucât, ca o consecinţă a acestor diferenţe, astfel de dispoziţii constituie o barieră în calea comerţului din cadrul Comunităţii;

ê 93/31/EEC considerentul 3 (adaptat)

Aceste bariere în calea funcţionării pieţei interne pot fi înlăturate dacă toate statele membre adoptă aceleaşi dispoziţii în locul normelor lor interne;

ê 93/31/EEC considerentul 4 (adaptat)

2. Este necesar să se adopte dispoziţii armonizate referitoare la suporţii articulaţi pentru autovehiculele cu două sau trei roţi, astfel încât să se poată aplica fiecărui tip de vehicul procedurile de omologare de tip şi omologare de tip pe componente stabilite în Directiva 92/61/CEE; Ö Această Directivă este una din directivele distincte în legătură cu procedura de omologare de tip CE prevăzută de Directiva 2002/24/CE. Prin urmare, dispoziţiile Directivei 2002/24/CE privind sistemele de vehiculele cu două sau trei roţi, componentele şi unităţile lor tehnice separate, se aplică prezentei directive. Õ

ê 93/31/EEC considerentul 5 (adaptat)

3. Ö Deoarece obiectivele acţiunii avute în vedere nu pot fi realizate în mod satisfăcător de către statele membre şi, prin urmare, datorită dimensiunii şi efectelor acestora, pot fi realizate mai bine la nivelul Comunităţii, aceasta poate adopta măsuri, în conformitate cu principiul subsidiarităţii, astfel cum este prevăzut la articolul 5 din tratat. În conformitate cu principiul proporţionalităţii, astfel cum este enunţat în respectivul articol, prezentul regulament nu depăşeşte ceea ce este necesar pentru atingerea acestor obiective. În conformitate cu principiul proporţionalităţii, astfel cum este enunţat în respectivul articol, prezentul regulament nu depăşeşte ceea ce este necesar pentru atingerea obiectivului respectiv. Õ Date fiind amploarea şi impactul acţiunilor propuse pentru sectorul respectiv, măsurile comunitare prevăzute în prezenta directivă sunt necesare şi absolut esenţiale pentru îndeplinirea scopului avut în vedere şi anume acela de a stabili omologarea de tip pentru vehicule la nivel comunitar; întrucât acest scop nu poate fi îndeplinit corespunzător de către statele membre, în mod individual,

ê

(4) Prezenta directivă nu trebuie să aducă atingere obligaţiilor statelor membre privind termenele de transpunere în dreptul naţional şi de aplicare a directivelor menţionate în anexa II, partea B,

ê 93/31/EEC

ADOPTĂ PREZENTA DIRECTIVĂ:

Articolul 1

Prezenta directivă se va aplica suporţilor articulaţi pentru toate tipurile de vehicule cu două roţi astfel cum sunt definite la articolul 1 din Directiva 2002/24/CE.

Articolul 2

Procedura pentru acordarea omologării de tip pe componente cu privire la suporţii articulaţi pentru un tip de autovehicul cu două roţi şi dispoziţiile care reglementează libera circulaţie a acestor vehicule sunt prevăzute în capitolele II şi III din Directiva 2002/24/CE.

Articolul 3

Orice modificări necesare adaptării cerinţelor din anexa I la progresul tehnic sunt adoptate în conformitate cu procedura prevăzută în articolul 13 din Directiva 70/156/CEE[14].

Articolul 4

Statele membre comunică Comisiei textele principalelor dispoziţii de drept intern pe care le adoptă în domeniul reglementat de prezenta directivă.

ê

Articolul 5

Directiva 93/31/CEE, astfel cum a fost modificată prin Directiva menţionată în anexa II, partea A, se abrogă, fără a aduce atingere obligaţiilor statelor membre în ceea ce priveşte termenele de transpunere în dreptul naţional şi de aplicare a directivelor menţionate în anexa II, partea B.

Trimiterile la directiva abrogată se înţeleg ca trimiteri la prezenta directivă şi se citesc în conformitate cu tabelul de corespondenţă din anexa III.

Articolul 6

Prezenta directivă intră în vigoare în a douăzecia zi de la data publicării în Jurnalul Oficial al Uniunii Europene .

Prezenta directivă se aplică din 1 noiembrie 2004.

ê 93/31/EEC articolul 5

Articolul 7

Prezenta directivă se adresează statelor membre.

Adoptată la Bruxelles,

Pentru Parlamentul European Pentru Consiliu

Preşedintele Preşedintele

ê 93/31/EEC anexa

ANEXA I

1. DEFINIŢII

În înţelesul prezentei directive:

1.1. "suport articulat" înseamnă un dispozitiv care este ferm ataşat la vehicul şi poate menţine vehiculul în poziţia de staţionare verticală (sau aproape verticală), când este lăsat nesupravegheat de către conducătorul său;

1.2. "suport articulat lateral" înseamnă un suport care, atunci când este desfăcut sau pivotat în poziţie deschisă, susţine vehiculul doar pe o parte, lăsând ambele roţi în contact cu suprafaţa de sprijin;

1.3. "suport articulat central" înseamnă un suport care, atunci când este pivotat în poziţie deschisă, susţine vehiculul, oferind una sau mai multe zone de contact între vehicul şi suprafaţa de sprijin, pe orice parte a planului longitudinal median al vehiculului;

1.4. "înclinare transversală (ît)" înseamnă panta, exprimată în procente, a suprafeţei de contact, intersecţia planului longitudinal median al vehiculului cu suprafaţa de sprijin fiind perpendiculară pe linia de pantă maximă (figura 1);

1.5. "înclinare longitudinală (îl)" înseamnă panta, exprimată în procente, a suprafeţei efective de sprijin, planul longitudinal median al vehiculului fiind paralel cu linia de pantă maximă (figura 2);

1.6. "planul longitudinal median al vehiculului" înseamnă planul longitudinal de simetrie al roţii din spate a vehiculului.

2. GENERALITĂŢI

2.1. Toate vehiculele pe două roţi sunt dotate cu cel puţin un suport articulat pentru a le menţine stabilitatea în timpul staţionării (de exemplu, când sunt parcate), dar când nu sunt ţinute într-o poziţie statică de către o persoană sau prin mijloace externe. Vehiculele cu roţi jumelate nu necesită dotarea cu suporţi articulaţi, dar trebuie să îndeplinească condiţiile prevăzute la punctul 6.2.2 când sunt în poziţie de staţionare (trebuie acţionată frâna de staţionare).

2.2. Suportul articulat trebuie să fie de tip lateral sau central ori de ambele tipuri.

2.3. În cazul în care suportul articulat pivotează spre partea inferioară a vehiculului sau sub acesta, marginea (marginile) exterioară (exterioare) a(le) suportului trebuie să pivoteze spre spatele vehiculului pentru a ajunge în poziţia închis sau de mers.

ê 93/31/EEC anexa (adaptat)

3. SPECIFICAŢII Ö CERINŢE Õ GENERALE

ê 93/31/EEC anexa

3.1. Suporţi articulaţi laterali

3.1.1. Suporţii articulaţi laterali trebuie:

3.1.1.1. să poată susţine vehiculul astfel încât să confere stabilitate laterală, fie că vehiculul este pe o suprafaţă de sprijin orizontală, fie pe o pantă, pentru a împiedica înclinarea sa prea mare înainte (şi astfel rotirea sa în jurul punctului de sprijin oferit de suportul lateral) sau mutarea prea uşoară în poziţia verticală şi peste această poziţie (şi astfel răsturnarea pe partea opusă suportului lateral);

3.1.1.2. să poată susţine vehiculul astfel încât să îi menţină stabilitatea atunci când vehiculul staţionează pe o pantă, în conformitate cu punctul 6.2.2;

3.1.1.3. să poată pivota automat înapoi în poziţia închis sau de mers:

3.1.1.3.1. când vehiculul revine la poziţia normală (verticală) de condus sau

3.1.1.3.2. când vehiculul se mişcă înainte, ca rezultat al acţiunii deliberate a conducătorului, după primul contact al suportului lateral cu pământul;

3.1.1.4. fără a obstrucţiona prevederile formulate la punctul 3.1.1.3, să fie proiectate şi construite astfel încât să nu se închidă automat dacă unghiul de înclinaţie este modificat pe neaşteptate (de exemplu, dacă vehiculul este împins uşor de o a treia persoană sau de o rafală de vânt care apare la trecerea unui vehicul):

3.1.1.4.1. când se află în poziţia deschis sau de staţionare;

3.1.1.4.2. vehiculul fiind înclinat pentru a aduce extremitatea exterioară a suportului lateral în contact cu pământul;

3.1.1.4.3. vehiculul fiind lăsat nesupravegheat în poziţia sa de staţionare.

3.1.2. Cerinţele formulate la punctul 3.1.1.3 nu se aplică dacă vehiculul este proiectat astfel încât nu poate fi propulsat de motorul său când suportul lateral este în poziţia deschis.

3.2. Suporţi articulaţi centrali

3.2.1. Suporţii articulaţi centrali trebuie:

3.2.1.1. să poată susţine vehiculul, fie cu o roată, fie cu ambele roţi în contact cu suprafaţa de sprijin sau fără ca nici o roată să fie în contact cu suprafaţa de sprijin, astfel încât să ofere stabilitate acelui vehicul:

3.2.1.1.1. pe o suprafaţă de sprijin orizontală;

3.2.1.1.2. într-o poziţie înclinată;

3.2.1.1.3. pe o pantă, în conformitate cu punctul 6.2.2;

3.2.1.2. să se poată plia spre spate automat în poziţia închis sau de mers:

3.2.1.2.1. când vehiculul se deplasează înainte, astfel încât ajunge să ridice suportul central de pe suprafaţa de sprijin.

3.2.2. Cerinţele formulate la punctul 3.2.1.2 nu se aplică dacă vehiculul este proiectat astfel încât nu poate fi propulsat de motorul său când suportul central este în poziţia deschis.

4. ALTE CERINŢE

4.1. În plus, vehiculele pot fi dotate cu un dispozitiv de semnalizare care este clar vizibil pentru conducător când acesta este aşezat în poziţia de condus şi care, atunci când se porneşte aprinderea, se aprinde şi rămâne aşa până când suportul ajunge în poziţia închis sau de mers.

4.2. Toţi suporţii articulaţi sunt dotaţi cu un sistem de reţinere care le menţine în poziţia închis sau de mers. Sistemul poate fi format din:

- două dispozitive independente, cum ar fi două arcuri separate sau un arc şi un dispozitiv de reţinere, cum ar fi un colier

sau

- un singur dispozitiv care trebuie să poată funcţiona fără să se defecteze timp de cel puţin

- 10000 de cicluri de funcţionare normală, dacă vehiculul a fost dotat cu doi suporţi

sau

- 15000 de cicluri de funcţionare normală, dacă vehicul este dotat cu un singur suport.

5. ÎNCERCĂRI DE STABILITATE

5.1. Încercările următoare trebuie efectuate pentru a determina capacitatea de menţinere a vehiculului într-o stare de stabilitate, aşa cum este specificat la punctele 3 şi 4:

5.2. Starea vehiculului

5.2.1. Vehiculul trebuie prezentat cu masa sa totală în stare neîncărcată şi cu rezervorul de combustibil pe jumătate plin.

5.2.2. Anvelopele trebuie umflate la o presiune recomandată de producătorul din statul respectiv.

5.2.3. Transmisia trebuie să fie în poziţia neutră sau, în cazul unei transmisii automate, în poziţia "de staţionare", unde aceasta există.

5.2.4. Dacă vehiculul este dotat cu o frână de staţionare, aceasta trebuie acţionată.

5.2.5. Direcţia este în poziţie de blocare. Dacă direcţia se poate bloca atunci când este întoarsă spre stânga sau spre dreapta, încercările trebuie efectuate pentru ambele poziţii.

5.3. Pista de probă

5.3.1. Pentru încercările menţionate la punctul 6.1 se poate utiliza o pistă plană, orizontală, cu o suprafaţă dură, uscată, fără fire de nisip.

5.4. Echipamentul de încercare

5.4.1. Pentru încercările menţionate la punctul 6.2 trebuie să se utilizeze o platformă de staţionare.

5.4.2. Platforma de staţionare trebuie să aibă o suprafaţă rigidă, plată, dreptunghiulară, care să poată susţine vehiculul fără a se îndoi de o manieră perceptibilă.

5.4.3. Suprafaţa platformei de staţionare trebuie să aibă suficiente proprietăţi antiderapante pentru a împiedica alunecarea vehiculului de-a lungul suprafeţei de sprijin în timpul încercărilor de înclinare sau pantă.

5.4.4. Platforma de staţionare este proiectată astfel încât să poată prelua cel puţin înclinarea transversală (ît) şi înclinarea longitudinală (îl) prevăzute la punctul 6.2.2.

6. PROCEDURI DE ÎNCERCARE

6.1. Stabilitate pe o suprafaţă de sprijin (încercare pentru punctul 3.1.1.4)

6.1.1. Cu vehiculul aflat pe pista de probă, suportul articulat lateral este deschis sau fixat în poziţia de staţionare, iar vehiculul este fixat în poziţia de sprijin pe acest suport.

6.1.2. Vehiculul este mişcat pentru a mări cu trei grade unghiul format de planul longitudinal median şi suprafaţa de sprijin (mişcând vehiculul spre poziţia verticală).

6.1.3. Această mişcare nu trebuie să determine revenirea automată a suportului lateral în poziţia închis sau de mers.

6.2. Stabilitatea pe o suprafaţă înclinată (încercări asociate cu punctele 3.1.1.1, 3.1.1.2, 3.2.1.1.2, 3.2.1.1.3).

6.2.1. Vehiculul este amplasat pe platforma de staţionare cu suportul articulat lateral şi, separat, cu suportul articulat central în poziţia deschis sau de staţionare, iar apoi vehiculul este lăsat să se sprijine pe suport.

ê 2000/72/EC art. 1

6.2.2. Se dă platformei de staţionare înclinarea transversală minimă (TT) şi apoi, separat, înclinarea longitudinală minimă (LT), conform următorului tabel:

Înclinare | Suport lateral | Suport central |

Motoretă | Motocicletă | Motoretă | Motocicletă |

TT (la stânga şi la dreapta) | 5 % | 6 % | 6 % | 8 % |

LT în aval | 5 % | 6 % | 6 % | 8 % |

LT în amonte | 6 % | 8 % | 12 % | 14 % |

A se vedea figurile 1a, 1b şi 2 de mai jos.

ê 93/31/EEC anexa

6.2.3. Când un vehicul pe o platformă de staţionare înclinată se sprijină pe suportul articulat central şi pe o singură roată şi când poate fi menţinut în acea poziţie cu suportul central şi fie roata din faţă, fie roata din spate în contact cu suprafaţa de sprijin, încercările descrise mai sus trebuie să se desfăşoare doar cu vehiculul sprijinit pe suportul central şi pe roata din spate, cu condiţia să fie îndeplinite celelalte cerinţe prevăzute la acest punct.

6.2.4. Vehiculul trebuie să rămână stabil când platforma de staţionare este înclinată la fiecare din pantele prevăzute, iar condiţiile de mai sus sunt îndeplinite corespunzător.

6.2.5. În mod alternativ, platforma de staţionare poate fi înclinată la pantele prevăzute înainte ca vehiculul să fie fixat în poziţie.

Figura 1a Înclinare transversală

[pic]

Figura 1b Înclinare transversală

[pic]

Figura 2 Înclinare longitudinală în amonte

[pic]

Înclinare longitudinală în aval

[pic]

Apendicele 1

Document informativ cu privire la suporţii articulaţi pentru un tip de autovehicul cu două roţi

(A se anexa la cererea de omologare pentru componente, dacă aceasta este depusă separat faţă de cererea de omologare a vehiculului)

Nr. de ordine (atribuit de solicitant): ……………………………………………………………

Cererea de omologare de tip pentru componente cu privire la suporţii articulaţi pentru un tip de autovehicul cu două roţi trebuie să conţină informaţiile prevăzute în cadrul următoarelor puncte din anexa II la Directiva 92/61/CEE a Consiliului:

- partea A punctele:

- 0.1

- 0.2

- 0.4-0.6

- 2.1

- 2.1.1;

- partea B punctul:

- 1.3.1

Apendicele 2

[pic]_____________

é

ANEXA II

Partea A

Directiva abrogată şi lista modificărilor ulterioare (menţionate la articolul 5)

Directiva 93/31/CEE a Consiliului | (JO L 188, 29.7.1993, p. 19) |

Directiva 2000/72/EC a Comisiei | (JO L 300, 29.11.2000, p. 18) |

Partea B

Termene de transpunere în dreptul naţional şi de aplicare (menţionate la articolul 5)

Directiva | Data limită de transpunere | Data de aplicare |

93/31/EEC | 14 Decembrie 1994 | 14 June 1995(*) |

2000/72/EC | 31 Decembrie 2001 | 1 Ianuarie 2002(**) |

_____________

(*) În conformitate cu paragraful trei din articolul 4 alineatul (1) din Directiva 93/31/CEE:

„De la data menţionată în primul paragraf, statele membre nu pot să interzică, din motive referitoare la suporţii articulaţi, punerea iniţială în funcţiune a vehiculelor care respectă prezenta directivă.”

(**) În conformitate cu articolul 2 din Directiva 2000/72/CE:

„(1) De la 1 ianuarie 2002, statele membre nu pot, din motive ce privesc suporţii articulaţi:

- să refuze acordarea omologării CE pentru un tip de autovehicul cu două roţi, sau

- să interzică înmatricularea, vânzarea sau intrarea în funcţiune a autovehiculelor cu două roţi,

dacă suporţii articulaţi ai acelor vehicule respectă cerinţele din Directiva 93/31/CEE, modificată de prezenta directivă.

(2) De la 1 iulie 2002, statele membre refuză să acorde omologarea CE pentru orice tip nou de autovehicul cu două roţi, din motive legate de suporţi articulaţi, dacă nu sunt îndeplinite cerinţele din Directiva 93/31/CEE, modificată de prezenta directivă.”

ANEXA III

TABEL DE CORESPONDENţă

DIRECTIVA 93/31/CEE | PREZENTA DIRECTIVă |

ARTICOLELE 1, 2 şI 3 | ARTICOLELE 1, 2 şI 3 |

Articolul 4 alineatul (1) | – |

Articolul 4 alineatul (2) | Articolul 4 |

– | Articolul 5 |

– | Articolul 6 |

Articolul 5 | Articolul 7 |

Anexa | Anexa I |

Apendicele 1 | Apendicele 1 |

Apendicele 2 | Apendicele 2 |

– | Anexa II |

– | Anexa III |

________________

[1] COM(2003) 147 final din 28 martie 2003.

[2] JO C 102 din 4.4.1996, p. 2.

[3] Avizul transmis Parlamentului European, Consiliului, Comisiei şi Comitetului Economic şi Social European, pe 30 iunie 2003.

[4] Acest rectificativ priveşte numai versiunile lingvistice Engleză, Germană şi Suedeză.

[5] JO L 188, 29.7.1993, p. 19. Directivă modificată prin Directiva 2000/72/CE a Comisiei (JO L 300, 29.11.2000, p. 18).

[6] OJ L 124, 9.5.2002, p. 1. Directivă modificată ultima dată prin Actul de Aderare 2003.

[7] A se vedea anexa II, partea A.

[8] JO L 124, 9.5.2002, p. 1. Directivă modificată ultima dată prin Actul de Aderare 2003.

[9] JO C , , p. .

[10] JO C , , p. .

[11] JO L 188, 29.7.1993, p. 19. Directivă modificată prin Directiva 2000/72/CE a Comisiei (JO L 300, 29.11.2000, p. 18).

[12] JO L 124, 9.5.2002, p. 1. Directivă modificată ultima dată prin Actul de Aderare 2003.

[13] A se vedea anexa II, partea A.

[14] JO L 42, 23.2.1970, p. 1.